CELEX: 22004D0010
Language: hr
Date: 2004-02-06 00:00:00
Title: Odluka Zajedničkog odbora EGP-a br. 10/2004 od 6. veljače 2004. o izmjeni Priloga XI. (Telekomunikacijske usluge) i Protokola 37 uz Sporazum o EGP-u

11/Sv. 97
            
            
               HR
            
            
               Službeni list Europske unije
            
            
               291
            
         22004D0010
   
               L 116/58
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 10/2004
   od 6. veljače 2004.
   o izmjeni Priloga XI. (Telekomunikacijske usluge) i Protokola 37 uz Sporazum o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 98. i 101.,
   budući da:
   
               (1)
            
            
               Dodatak XI. Sporazumu je izmijenjen Odlukom Zajedničkog odbora EGP-a br. 153/2003 od 7. studenoga 2003. (1).
            
         
               (2)
            
            
               Protokol 37. Sporazuma je izmijenjen Odlukom Zajedničkog odbora EGP-a br. 32/2003 od 14. ožujka 2003. (2).
            
         
               (3)
            
            
               Odluka Komisije 2002/627/EZ od 29. srpnja 2002. o osnivanju Europske skupine regulatora za elektroničke komunikacijske mreže i usluge (3) treba se unijeti u Sporazum.
            
         
               (4)
            
            
               Za dobro funkcioniranje Sporazuma, Protokol 37. Sporazuma treba proširiti da bi uključio Europsku skupinu regulatora za elektroničke komunikacijske mreže i usluge osnovanu Odlukom 2002/627/EZ, a Dodatak XI. izmijeniti da bi utvrdio postupke za pridruživanje toj Skupini,
            
         ODLUČIO JE:
   Članak 1.
   1.   Iza točke 5.ch (Odluka Komisije 2002/622/EZ) Dodatka XI. Sporazumu umeće se sljedeća točka:
   
      
                  „5.ci
               
               
                  32002 D 0627: Odluka Komisije 2002/627/EZ od 29. srpnja 2002. o osnivanju Europske skupine regulatora za elektroničke komunikacijske mreže i usluge (SL L 200, 30.7.2002., str. 38.).
                  Postupci za pridruživanje Lihtenštajna, Islanda i Norveške u skladu s člankom 101. Sporazuma:
                  svaka država EFTA-e može u skladu s člankom 4. stavkom 1. Odluke Komisije 2002/627/EZ imenovati osobe koje će kao promatrači sudjelovati na sastancima Europske skupine regulatora za elektroničke komunikacijske mreže i usluge.
                  Europska komisija pravodobno obavješćuje sudionike o datumima sastanaka Skupine i prosljeđuje im odgovarajuću dokumentaciju.”
               
            
   2.   U Protokol 37. (koji sadržava popis predviđen u članku 101.) Sporazuma umeće se sljedeća točka:
   
      
                  „17.
               
               
                  Europska skupina regulatora za elektroničke komunikacijske mreže i usluge (Odluka Komisije 2002/627/EZ).”
               
            
   Članak 2.
   Tekstovi Odluke 2002/627/EZ na islandskome i norveškome jeziku, koji se objavljuju u Dopuni za EGP Službenom listu Europske unije, vjerodostojni su.
   Članak 3.
   Ova Odluka stupa na snagu 7. veljače 2004. pod uvjetom da su sve notifikacije u skladu s člankom 103. stavkom 1. Sporazuma upućene Zajedničkome odboru EGP-a (4).
   Članak 4.
   Ova se Odluka objavljuje u odjeljku EGP-a i Dopuni EGP-a Službenom listu Europske unije.
   
      Sastavljeno u Bruxellesu 6. veljače 2004.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 41, 12.2.2004., str. 45.
   
      (2)  SL L 137, 5.6.2003., str, 32.
   
      (3)  SL L 200, 30.7.2002., str. 38.
   
      (4)  Ustavni zahtjevi nisu navedeni.